**Vrijedi od 28. 11. 24- 6.12.2024.**

Klasa: 112-02/24-01/3

Urbr: 2181-343-01-24-1

Split, 28.11.2024.

Na temelju čl .107 Zakona o odgoju i obrazovanju u osnovnoj i srednjoj školi (NN br. 87/08., 86/09., 92/10., 105/10., 90/11., 5/12., 16/12., 86/12., 126/12.,94/13., 152/14., 07/17.,68/18., 98/19., 64/20., 151/22., 155/23., i 156/23.) i  članka 13. Pravilnika o radu, te članka 4.i 5.Pravilnika o načinu i postupku zapošljavanja te procjeni i vrednovanju kandidata za zapošljavanje KTŠ Split, Komercijalno trgovačka škola Split A. G. Matoša 60, raspisuje

**NATJEČAJ**

**za zasnivanje radnog odnosa na radno mjesto**

1. **Nastavnik/ica hrvatskog jezika i književnosti**– 1 izvršitelj/ica na neodređeno nepuno radno vrijeme, 6 sati tjedne norme, odnosno 12 sati tjednog radnog vremena

Uvjeti za zasnivanje radnog odnosa:  
- uz opće uvjete za zasnivanje radnog odnosa, sukladno općim propisima o radu,  kandidati moraju ispuniti i posebne uvjete propisane člankom 105. Zakona o odgoju i obrazovanju u osnovnoj i srednjoj školi (NN, br. 87/08, 86/09, 92/10,105/10, 90/11, 5/12, 16/12, 86/12, 126/12, 94/13, 152/14,7/17., 68/18 98/19.,64/20.,151/22.,155/23., i 156/23).  
Posebni uvjeti za zasnivanje radnog odnosa u školskoj ustanovi za osobe koje sudjeluju u odgojno-obrazovnom radu s učenicima jesu poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada, odgovarajuću vrstu i razinu obrazovanja kojom su osobe stručno osposobljene za obavljanje odgojno-obrazovnog rada.  
Radni odnos u školskoj ustanovi ne može zasnovati osoba za koju postoje zapreke iz članka 106. Zakona o odgoju i obrazovanju u osnovnoj i srednjoj školi NN, br. 87/08, 86/09, 92/10,105/10,90/11,5/12, 16/12, 86/12, 126/12, 94/13, 152/14, 7/17. , 68/18., 98/19.,64/20 i 151/22., 155/23 i 156/23)  
Potrebna vrsta i razina obrazovanja: (propisana čl. 105. stavkom 7. Zakona) je završen diplomski sveučilišni studij odgovarajuće vrste ili diplomski specijalistički stručni studij odgovarajuće vrste i  potrebne pedagoške kompetencije.

Uvjeti stručne spreme za radna mjesta propisani su  Pravilnikom o stručnoj spremi i pedagoško-psihološkom obrazovanju nastavnika u srednjem školstvu (NN, br. 1/96 i 80/99).  
**Uz vlastoručno potpisanu prijavu kandidati su dužni priložiti:**

* životopis
* diplomu, odnosno dokaz o odgovarajućem stupnju obrazovanja,
* presliku uvjerenja ili potvrde o stečenim pedagoškim kompetencijama
* dokaz o državljanstvu (preslika osobne iskaznice ili domovnice ili vojne iskaznice ili putovnice),
* uvjerenje nadležnog suda da podnositelj prijave nije pod istragom i da se protiv podnositelja prijave ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od 15 od dana objave natječaja),
* elektronički zapis ili potvrdu o podacima evidentiranim u bazi podataka Hrvatskog zavoda za mirovinsko osiguranje (ne starije od mjesec dana od dana objave natječaja ).

U prijavi na natječaj navode se osobni podaci podnositelja prijave (osobno ime i prezime, adresa stanovanja, broj telefona odnosno mobitela, **e-mail adresa**) i naziv radnog mjesta na koje se prijavljuje.  
Prilozi odnosno isprave koje su kandidati dužni priložiti uz prijavu na natječaj prilažu se u  neovjerenoj preslici, a izabrani kandidat je prije sklapanja ugovora o radu dužan predočiti izvornike.  
Sukladno Zakonu o ravnopravnosti spolova (NN, br. 82/08. i 69/17.) na natječaj se mogu ravnopravno prijaviti osobe oba spola. Izrazi koji se koriste u natječaju, a imaju rodno značenje koriste se neutralno i odnose se jednako na muške i na ženske osobe.

Kandidat koji ostvaruje pravo prednosti prema posebnom zakonu prilikom zapošljavanja, dužan je u prijavi na natječaj pozvati se na to pravo te osim dokaza o ispunjavanju traženih uvjeta iz natječaja, priložiti i svu potrebnu dokumentaciju i dokaze propisane zakonom na koji se poziva, a ima prednost u odnosu na ostale kandidate ali samo pod jednakim uvjetima. 

Pozivaju se kandidati koji ostvaruju pravo prednosti pri zapošljavanju prema odredbama članka 102. Zakona o hrvatskim braniteljima iz domovinskog rata i članovima njihovih obitelji (NN 121/17, 98/19, 84/21, 156/23), članka 48. stavku 1. -3. Zakona o civilnim stradalnicima iz Domovinskog rata (NN br. 84/21), članka 48. f Zakona o zaštiti vojnih i civilnih invalida rata (NN br. 33/92, 77/92, 27/93, 58/93, 2/). 94, 76/94, 108/95, 108/96, 82/01, 103/03, 148/13 i 98/19), članka 9. Zakona o profesionalnoj rehabilitaciji i zapošljavanju osoba s invaliditetom (NN broj 157/13, 152/14, 39/18 i 32/20) u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a prednost imaju u odnosu na ostale kandidate samo pod jednakim uvjetima. Kandidati koji se pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji, uz prijavu na natječaj dužni su priložiti sve dokaze o ispunjavanju uvjeta iz natječaja i ovisno o kategoriji u koju ulazi sve potrebno. dokaze (članak 103. stavak 1. Zakona) dostupne na poveznici Ministarstva hrvatskih branitelja:   
[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo %C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)  
Kandidati koji se pozivaju na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužni su priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (čl. 49. stavak 1. Zakona) dostupan na poveznici Ministarstva hrvatskih branitelja  
[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%a1ljavanju -%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%a1ljavanju-%20Zakon%20o%20civilnim%20stradalnicima%20iz%20DR.pdf)

Povjerenstvo će na javno dostupnoj mrežnoj stranici Škole <http://ss-kom-trg-st.skole.hr/> objaviti način procjene, odnosno testiranja kandidata te pravne i druge izvore za pripremu kandidata ako se procjena odnosno testiranje provodi o poznavanju propisa.  
Sve kandidate koji su pravodobno dostavili potpunu prijavu sa svim prilozima, odnosno ispravama i koji ispunjavaju uvjete natječaja, Povjerenstvo će pozvati na procjenu, odnosno testiranje najmanje tri dana prije dana određenog za procjenu, odnosno testiranje.

Poziv će se u pravilu dostaviti putem elektroničke pošte na e-mail kandidata i bit će objavljen na javno dostupnim mrežnim stranicama Škole <http://ss-kom-trg-st.skole.hr/>  Kandidat koji je pravodobno dostavio potpunu prijavu sa svim prilozima odnosno ispravama i ispunjava uvjete natječaja, dužan je pristupiti procjeni odnosno testiranju prema odredbama Pravilnika o postupku zapošljavanja te procjeni i vrednovanju kandidata za zapošljavanje Komercijalno trgovačke škole Split, koji je dostupan na poveznici Škole <http://ss-kom-trg-st.skole.hr/doc>

Kandidat koji nije pristupio procjeni odnosno testiranju smatra se da je odustao od prijave na natječaj i ne smatra se kandidatom.   
Podnošenjem prijave na natječaj, kandidat je izričito suglasan da Komercijalno trgovačka škola Split, A. G. Matoša 60, kao voditelj obrade može prikupljati, koristiti i dalje obrađivati njegove osobne podatke u svrhu provedbe natječaja sukladno propisima koji uređuju zaštitu osobnih podataka.

 Rok za podnošenje prijava na natječaj je 8 dana od dana objave natječaja  na mrežnoj stranici i oglasnoj ploči Komercijalno trgovačke škole Split A. G. Matoša 60, te mrežnoj stranici i oglasnoj ploči  Hrvatskog zavoda za zapošljavanje.  
Prijave s potrebnom dokumentacijom o ispunjavanju  uvjeta iz natječaja  dostavljaju se neposredno putem protokola Škole ili poštom  na adresu: Komercijalno trgovačka škola , Split, A. G . Matoša 60, 21000 Split, s naznakom: „ Za natječaj – naziv radnog mjesta za koje se kandidat prijavljuje“.  
Prijave s nepotpunom i neodgovarajućom dokumentacijom kao i nepravovremeno dostavljene prijave neće se razmatrati.

Obavijest o ishodu natječajnog postupka, objavit će se na mrežnoj stranici Škole.

Navedenom objavom rezultata natječaja smatrat će se da su svi kandidati obaviješteni te im se pojedinačne obavijesti neće dostavljati.